CELEX: 32016D1880
Language: mt
Date: 2016-09-29 00:00:00
Title: Deċiżjoni tal-Kunsill (UE) 2016/1880 tad-29 ta' Settembru 2016 dwar il-konklużjoni tal-Ftehim dwar ċerti aspetti tas-servizzi tal-ajru bejn l-Unjoni Ewropea u l-Gvern tar-Reġjun Amministrattiv Speċjali tal-Makaw tar-Repubblika Popolari taċ-Ċina

25.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 289/13
            
         DEĊIŻJONI TAL-KUNSILL (UE) 2016/1880
   tad-29 ta' Settembru 2016
   dwar il-konklużjoni tal-Ftehim dwar ċerti aspetti tas-servizzi tal-ajru bejn l-Unjoni Ewropea u l-Gvern tar-Reġjun Amministrattiv Speċjali tal-Makaw tar-Repubblika Popolari taċ-Ċina
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, b'mod partikolari l-Artikolu 100(2), flimkien mal-Artikolu 218(6)(a) u l-ewwel subparagrafu tal-Artikolu 218(8), tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:
   
               (1)
            
            
               Bid-Deċiżjoni tiegħu tal-5 ta' Ġunju 2003, il-Kunsill awtorizza lill-Kummissjoni sabiex tiftaħ negozjati ma' pajjiżi terzi dwar is-sostituzzjoni ta' ċerti dispożizzjonijiet fi ftehimiet bilaterali eżistenti permezz ta' ftehim fil-livell tal-Unjoni.
            
         
               (2)
            
            
               F'isem l-Unjoni, il-Kummissjoni nnegozjat ftehim bejn l-Unjoni Ewropea u l-Gvern tar-Reġjun Amministrattiv Speċjali tal-Makaw tar-Repubblika Popolari taċ-Ċina dwar ċerti aspetti tas-servizzi tal-ajru (il-“Ftehim”) f'konformità mal-mekkaniżmi u d-direttivi stabbiliti fl-Anness tad-Deċiżjoni tal-Kunsill tal-5 ta' Ġunju 2003.
            
         
               (3)
            
            
               Fit-23 ta' Novembru 2013, il-Ftehim ġie ffirmat f'isem l-Unjoni suġġett għall-konklużjoni possibbli tiegħu f'data aktar 'il quddiem, f'konformità mad-Deċiżjoni tal-Kunsill 2014/35/UE (2).
            
         
               (4)
            
            
               Il-Ftehim għandu jiġi approvat f'isem l-Unjoni Ewropea,
            
         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Gvern tar-Reġjun Amministrattiv Speċjali tal-Makaw tar-Repubblika Popolari taċ-Ċina dwar ċerti aspetti tas-servizzi tal-ajru (3) huwa b'dan approvat f'isem l-Unjoni.
   Artikolu 2
   Il-President tal-Kunsill għandu jinnomina lill-persuna jew persuni mogħtija s-setgħa li jipproċedu f'isem l-Unjoni Ewropea, sabiex jagħmlu n-notifika prevista fl-Artikolu 8(1) tal-Ftehim li tesprimi l-kunsens tal-Unjoni Ewropea biex tintrabat bil-Ftehim.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmula fi Brussell, id-29 ta' Settembru 2016.
      
         
            Għall-Kunsill
         
         
            Il-President
         
         P. ŽIGA
      
   
   
      (1)  Kunsens tat-12 ta' April 2016 (għad mhuwiex ippubblikat f'Il-Ġurnal Uffiċjali).
   
      (2)  Deċiżjoni tal-Kunsill 2014/35/UE tal-10 ta' Mejju 2012 dwar l-iffirmar, f'isem l-Unjoni, u l-applikazzjoni provviżorja tal-Ftehim bejn l-Unjoni Ewropea u l-Gvern tar-Reġjun Amministrattiv Speċjali tal-Makaw tar-Repubblika Popolari taċ-Ċina dwar ċerti aspetti tas- servizzi tal-ajru (ĠU L 21, 24.1.2014, p. 1).
   
      (3)  Il-Ftehim ġie ppubblikat fil-ĠU L 21, 24.1.2014, p. 2 flimkien mad-Deċiżjoni dwar l-iffirmar.